Арсений Тарковски
Най ценя аз в този свят…

Превод от руски: Светлозар Жеков, 2007

chitanka.info

Най ценя аз в този свят

сред безбройните неща

детския брътвеж крилат

в бързея на паметта.

Пак ушите ми звънят,

вън гърми, но чувам аз:

стъпки леки шумолят —

тишината с моя глас.

Влезнал в стъкления дом

с пеперуда бяла, в миг

проговарях шепнешком

непонятен, чужд език.

Пеперудо, вече в сняг,

паметта ми нарани, —

думите изгубих пак,

само звън звъни, звъни.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.